Tønsberg domkirke prestegjeld

Tønsberg domkirke prestegjeld, inntil 1948 benevnt Tønsberg prestegjeld, var et prestegjeld tilhørende Tønsberg domprosti i Tunsberg bispedømme i Den norske kirke. Det omfattet Tønsberg kommune i Vestfold fylke, og hovedkirken var Tønsberg domkirke.

Historikk 

Lurentii kirkja í Túnsberg ble bygget på 1100-tallet, og byen var et kirkesentrum i middelalderen. Tønsberg prestegjeld går tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden. 

Tønsberg var kjøpstad og dannet grunnlag for Tønsberg formannskapsdistrikt opprettet i 1837.

Fra opprettelsen av Tunsberg bispedømme 1. juli 1948, ved delingen av Oslo bispedømme, ble Tønsberg kirke gitt navnet Tønsberg domkirke og Tønsberg prestegjeld benevnt Tønsberg domkirke prestegjeld.

Inndeling 1992: Vår Frue kirke, Tønsberg domkirke og St. Laurentii kirke.

Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.

Tønsberg domkirke prestegjeld og dets sogn er nå en del av Tønsberg kirkelige fellesråd underlagt Tønsberg domprosti.

Referanser

Tønsbergs historie
Prestegjeld i Tunsberg bispedømme
Prestegjeld i Vestfold